Veternica (pećina)
Veternica je špilja koja se nalazi u parku prirode Medvednica, na samom rubu grada Zagreba, a godine 1979. zaštićena je zakonom kao geomorfološki spomenik prirode.

Opis 

Ulaz u špilju nalazi se na nadmorskoj visini od 320 m. Ukupna duljina do sada istraženih kanala iznosi 7.128 m, dužina glavnog kanala iznosi 2.622 m, a prvih 380 m uređeno je za posjetitelje. Dobila je ime po struji vjetra koja se javlja na ulazu uslijed razlika u temperaturi zraka tijekom godine (stalna temperatura špilje je oko 10° C).

Veternica je po svojoj duljini četvrta špilja u Hrvatskoj, te je značajno arheološko i paleontološko nalazište kao i poučni primjer krških pojava. U uređenom dijelu špilje nalaze se rijetko viđeni geomorfološki fenomeni uređenih špilja poput erozijskih oblika zvanih "vrtložni lonci" koji govore o nekadašnjem toku vode i preostale pješčane dine od posljednjeg podzemnog toka koji je nekada izvirao iz Veternice. U špilji je pronađena donja čeljust izumrlog špiljskog medvjeda (Ursus speleus), fosili školjkaša iz roda Pecten i ježinaca Clypeaster na stropu. U cijeloj špilji hibernira ili provodi zimski san četrnaest vrsta šišmiša.

Izvori

Vanjske veze 
Špilja Veternica

Špilje u Hrvatskoj
Prapovijesni arheološki lokaliteti u Hrvatskoj
Spomenici prirode u Hrvatskoj
Paleolitska arheološka nalazišta